23. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 57580 της 8/15 Ιαν. 1973 (ΦΕΚ Β΄ 26) Περί τροποποιήσεως της συνθέσεως του Διοικητικού Συμβουλίου του Ταμείου Επικουρικής Ασφαλίσεως Αρτοποιών και λήξεως της θητείας των μελών αυτού. Έχοντες υπ’ όψιν: 1)Τας διατάξεις: α)Του άρθρ.1 του Α.Ν. 176/1967 «περί αντικαταστάσεως Διοικητικών Συμβουλίων Νομικών Προσώπων Δημοσίου Δικαίου και Οργανισμών κλπ.» (ΦΕΚ 189/67 τεύχ. Α΄). β)των άρθρ. 37-39 του υπ’ αριθ. 40/1972 Β.Δ/τος περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων (ΦΕΚ 13/1972 τεύχ. Α΄). 2)Την υπ’ αριθ. 11300/Δ από 5 Ιουλ. 1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως κλπ.» (ΦΕΚ 473/1972 τευχ. Β΄). 3)Την υπ’ αριθ. 1329/15.12.72 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: 1.Η θητεία του Διοικ. Συμβουλίου του Ταμείου Επικουρικής Ασφαλίσεως Αρτοποιών του οποίου η σύνθεσις κρίνεται μη προσήκουσα δια την διοίκησιν του Νομικού τούτου Προσώπου, θεωρείται λήξασα από της δημοσιεύσεως της παρούσης επιφυλασσομένης της διατάξεως του άρθρ.1 παρ.4 του Α.Ν. 176/1967 (τόμ.2Α σελ. 452,07). 2.Καταργούντες την υπ’ αριθ. 185789/9.6.67 (ΦΕΚ 424/28.6.67 τεύχ. Β΄) κοινήν απόφασιν των Υπουργών Συντονισμού και Εμπορίου, καθορίζο(Αντί της σελ. 168,27(α) Σελ. 168,27(β) Τεύχος 560 - Σελ. 5 Ταμείο Επικουρικής Ασφάλισης Αρτοποιών 5.Γ.ε.22-23 μεν την σύνθεσιν του Διοικητικού Συμβουλίου του Ταμείου Επικ. Ασφαλίσεως Αρτοποιών (πενταμελή) αποτελουμένην εκ: «α)Εκ του Προέδρου. β)Εξ ενός υπαλλήλου του Υπουργείου Εμπορίου, οριζομένου μετά του αναπληρωτού του, υπό του Υπουργού Εμπορίου. γ)Εξ ενός υπαλλήλου του Υπουργείου Κοινωνικών Υπηρεσιών. δ)Εκ 2 εκπροσώπων των ησφαλισμένων. ε)Εξ ενός εκπροσώπου των συνταξιούχων». Η σύνθεσις του Διοικητικού Συμβουλίου ετροποποιήθη ως άνω και ωρίσθη εξαμελής δια της υπ’ αριθ. 10086 της 11/19 Μαρτ. 1975 (ΦΕΚ Β΄ 325) απόφ. Υπ. Συντον. και Προγρ. Προεδρ. Κυβ. και Κοινων. Υπηρεσιών. 3.Ο Πρόεδρος μετά του αναπληρωτού του, ορίζονται εκ προσώπων εχόντων μίαν των κάτωθι ιδιοτήτων: Συμβούλου Επικρατείας, ή Συμβούλου Ελεγκτικού Συνεδρίου ή Νομικού Συμβούλου του Κράτους ή Παρέδρου των άνω Σωμάτων εν συντάξει ή Δικηγόρου ή εγκρίτου προσώπου ειδικού περί τα θέματα Κοινωνικής Ασφαλίσεως και Κοινων. Πολιτικής. Αποκλείεται ο διορισμός ως Προέδρου του Δ.Σ. Προσώπου έχοντος την ιδιότητα του Προέδρου του Δ.Σ. ετέρου Οργανισμού Κοινωνικής Ασφαλίσεως ή Πολιτικής, Δημοσίου Διοικητικού υπαλλήλου και υπαλλήλου ΝΠΔΔ. 4.Άπαντα τα μέλη του Συμβουλίου και ο Πρόεδρος τούτου, διορίζονται, κατά τας κειμένας διατάξεις, μετ’ ισαρίθμων, αναπληρωτών αυτών εχόντων τας ιδιότητας των αναπληρουμένων, επί διετεί θητεία αρχομένη από του μηνός Ιανουαρίου. 5.Τα εξ ησφαλισμένων και συνταξιούχων μέλη και οι αναπληρωταί τούτων λαμβάνονται εκ πινάκων υποβαλλομένων εντός 10 ημερών, αφ’ ης ζητηθούν, υπό της Ομοσπονδίας Αρτοποιών Ελλάδος και της Πανελληνίου Ενώσεως Συνταξιούχων Αρτοποιών αντιστοίχως, περιλαμβανόντων διπλάσιον αριθμόν των διοριστέων τακτικών και αναπληρωματικών μελών εξ εκάστης τάξεως. 6.Το Συμβούλιον του Ταμείου, εκλέγει εις την πρώτην αυτού συνεδρίασιν καθ’ εκάστην νέαν συγκρότησιν, μεταξύ των υπό στοιχ. β, γ, δ, και ε΄ μελών, έναν Αντιπρόεδρον δια μυστικής ψηφοφορίας των παρόντων μελών. Ο Αντιπρόεδρος διατηρεί το αξίωμα εφ’ όσον διατηρεί την ιδιότητα του μέλους. 7.Κατά τα λοιπά ισχύουν και εφαρμόζονται αι κείμεναι σχετικά διατάξεις. Η παρούσα δημοσιευθήτω δια της Εφημερίδος της Κυβερνήσεως. Σελ. 168,28(β) Τεύχος 560 - Σελ. 6 5.Γ.ε.23 Ταμείο Επικουρικής Ασφάλισης Αρτοποιών